**ՆԱԽԱԳԻԾ**

**ՀԱՅԱՍՏԱՆԻՀԱՆՐԱՊԵՏՈՒԹՅԱՆ**

**ՕՐԵՆՔԸ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔՐԵԱԿԱՆ ՕՐԵՆՍԳՐՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

 **Հոդված 1.** 2021 թվականի մայիսի 5-ի Հայաստանի Հանրապետության քրեական օրենսգրքի (այսուհետ՝ Օրենսգիրք) 375-րդ հոդվածի «պատճառելը» բառից հետո լրացնել «կամ լուծարված հորատանցքը վերաբացելը կամ Արարատյան դաշտում (Արարատի և Արմավիրի մարզեր) առանց ջրօգտագործման թույլտվության ստորերկրյա արտեզյան (ճնշումային) ջրերից ջրօգտագործում իրականացնելը կամ այդ նպատակով հորատանցք հորատելը» բառերով։

**Հոդված 2.** Օրենսգրքի 385-րդ հոդվածը լրացնել հետևյալ բովանդակությամբ 3-րդ և 4-րդ մասերով.

«3. Սույն հոդվածի 1-ին մասով սահմանված արարքը, որը կատարվել է սիգ ձկնատեսակի նկատմամբ՝ խոշոր չափի գույքային վնաս պատճառելով՝

1) դրանց զանգվածային ոչնչացման կամ արդյունահանման եղանակ օգտագործելով, կամ

2) դրանց որսի կամ արդյունահանման համար արգելված ժամանակ, կամ

3) արգելված վայրում՝

պատժվում է տուգանքով՝ տասնհինգապատիկից քառասունապատիկի չափով, կամ հանրային աշխատանքներով՝ երկու հարյուրից երեք հարյուր ժամ տևողությամբ, կամ որոշակի պաշտոններ զբաղեցնելու կամ որոշակի գործունեությամբ զբաղվելու իրավունքից զրկելով` երեքից վեց տարի ժամկետով, կամ ազատության սահմանափակմամբ` առավելագույնը չորս տարի ժամկետով, կամ կարճաժամկետ ազատազրկմամբ` առավելագույնը երեք ամիս ժամկետով, կամ ազատազրկմամբ՝ առավելագույնը չորս տարի ժամկետով:

4. Սույն հոդվածի 3-րդ մասի իմաստով խոշոր չափ է համարվում 150 000 Հայաստանի Հանրապետության դրամը գերազանցող գումարը (արժեքը)։»։

 **Հոդված 3.** Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը: